Վելատ Կագրո

Վելատ Կագրո (), բելգիացի պրոֆեսիոնալ ֆուտբոլիստ, որը վերջին անգամ խաղացել է Նիդերլանդների ֆուտբոլի առաջին դիվիզիոնի «Breda» ՖԱ-ի կազմում կիսապաշտպանի դիրքում։

Կարիերա

Վաղ կարիերա 
Կագրոն ծնվել է Բրյուսելի Սխաարբեեկ համայնքում՝ քուրդ ընտանիքում, ֆուտբոլ սկսել է խաղալ տեղի ակումբում, որտեղ նրա խաղին հետևել է «Անդերլեխտ» ՖԱ-ից։ Հետագայում նա խաղացել է նաև «Mechelen» ՖԱ-ի և «Oud-Heverlee Leuven» ՖԱ-ի երիտասարդական ակադեմիաներում, որտեղից հեռացել է 2016 թվականին՝ կնքելով պայամանագիր «Gent» ՖԱ-ի հետ՝ միանալու նրա երիտասարդական խմբերին։

«Ուրարտու» 
2019 թվականին՝ «Gent»-ի առաջին խմբին միանալու անհաջող փորձից հետո, Կագրոն կնքել է պայամանագիր Հայաստանի ֆուտբոլի առաջնության «Ուրարտու» ակումբի հետ։ 2019 թվականի մարտի 3-ին նա իր պրոֆեսիոնալ նորամուտն է նշել «Նոա» ակումի դեմ խաղում, որն ավարտվել է ոչ-ոքի՝ 1։ 1 հաշվով։ Կագրոն «Ուրարտուի» կազմում անցկացրել է ընդհանուր 10 հանդիպում։

«Telstar» 
2019-2020 մրցաշրջանի երկրորդ կեսին պայամանագիր է ստորագրել Հոլանդիայի երկրորդ դիվիզիոնի «Telstar» ակումբի հետ։ Ակումբի կազմում առաջին հանդիպումն անցկացրել է 2019 թվականի փետրվարի 28-ին՝ «Jong Ajax» ակումբի դեմ խաղում, 81-րդ րոպեին փոխարինելով Ռաշան Ֆերնանդեսին, խաղն ավարտվել է ոչ-ոքի՝ 2։ 2 հաշվով։ Դրանից անմիջապես հետո մրցումները դադարեցվել են և այդ ժամանակից ի վեր չեղարկվել COVID-19-ի պատճառով, ինչը նշանակում էր, որ Կագրոն այդ մրցաշրջանում միայն մեկ հանդիպում է անցկացրել ակումբի կազմում։

2020 թվականի հոկտեմբերի 19-ին Կագրոն խփել է իր առաջին պրոֆեսիոնալ գոլը «Roda JC Kerkrade» ակումբի դեմ խաղի հիմնական ժամանակից անմիջապես առաջ իրացված 11 մետրանոցից՝ ապահովելով ոչ-ոքի՝ 1։ 1 հաշիվ։ Նա փոխարինել էր Սվեն վան Դորնին ընդամենը յոթ րոպե առաջ։ Մրցաշրջանի ավարտին նա անցկացրել էր 28 հանդիպումներ, որոնցում դարձել էր մեկ գոլի հեղինակ։

«NAC Breda» 
2021 թվականի նոյեմբերին՝ հաջող մրցաշրջանից հետ Կագրոն կնքել է պայամանգիր «Breda» ՖԱ-ի հետ։ Նոյեմբերի 19-ին խմբի կազմում նորամուտը նշել է Նիդերլանդների ֆուտբոլի առաջին դիվիզիոնում «Jong Utrecht» ՖԱ-ի դեմ ոչ-ոքի՝ 1։ 1 հաշվով ավարտված խաղում՝ խաղակեսին փոխարինելով Յարքինո Անտոնիային։

2023 թվականի մարտի 19-ին ընդհանուր համաձայնությամբ Կագրոն խզել է պայմանագիրը «Breda ՖԱ»-ի հետ։

Ծանոթագրություններ

Արտաքին հղումներ
 
 

Բելգիացի ֆուտբոլիստներ
Անդերլեխտի ֆուտբոլիստներ
Տելստարի ֆուտբոլիստներ
ՆԱԿ Բրեդայի ֆուտբոլիստներ
Գենտի ֆուտբոլիստներ
Աուդ Հեվերլե Լյովենի ֆուտբոլիստներ
Մեխելենի ֆուտբոլիստներ
Ուրարտուի ֆուտբոլիստներ